На основу члана 51. став 1. тачка 2. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/16, 113/17, 113/17-I-др. закон, 95/18, 114/21 и 92/23), члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020)

Градско веће Града Ниша, на седници одржаној 06.11.2024. године, донело је

**Р Е Ш Е Њ Е**

**О ПРЕСТАНКУ РАДА НА ПОЛОЖАЈУ НАЧЕЛНИКА**

**ГРАДСКЕ УПРАВЕ ЗА ГРАЂЕВИНАРСТВО**

**I** Горану Здравковићу, дипломираном инжењеру грађевинарства, престаје рад на положају начелника Градске управе за грађевинарство, дана 06.11.2024. године, због поднете писмене оставке.

**II** Горан Здравковић**,** по престанку рада на положају начелника Градске управе за грађевинарство, распоредиће се код послодавца на радно место за које испуњава услове.

**III** Ово решење објавити у „Службеном листу Града Ниша".

**О б р а з л о ж е њ е**

Чланом 51. став 1. тачка 2. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/16, 113/17, 113/17-I-др. закон, 95/18, 114/21 и 92/23), прописано је да службенику престаје рад на положају подношењем писмене оставке.

Чланом 53. наведеног закона прописано је да се престанак рада на положају утврђује решењем које доноси орган надлежан за постављење службеника, у року од осам дана од дана наступања разлога због којих је рад на положају престао. Решење садржи образложење са разлозима због којих је рад на положају престао и дан кад је престао рад на положају. Против решења жалба није допуштена, али може да се покрене управни спор.

Чланом 54. став 1. прописано је да службеник коме је престао рад на положају из разлога утврђених чланом 51. тач. 1), 2) и 10) овог закона има право да код послодавца буде распоређен на друго радно место за које испуњава услове.

Решењем Градског већа Града Ниша („Службени лист Града Ниша“, број 27/2023), Горан Здравковић, дипломирани инжењер грађевинарства, постављен је за начелника Градске управе за грађевинарство.

С обзиром на то, да је Горан Здравковић, поднео писмену оставку на дужност начелника Градске управе за грађевинарство, број 1102/2024-03 од 05.11.2024. године, чиме је испуњен један од услова за престанак рада на положају, прописаних чланом 51. Закона о запосленима у аутономним покрајинама и jeдиницама локалне самоуправе, Градско веће Града Ниша доноси Решење о престанку рада на положају Горана Здравковића, начелника Градске управе за грађевинарство.

**ПОУКА О ПРАВНОМ СРЕДСТВУ**: Против овог решења жалба није допуштена, али може тужбом да се покрене управни спор пред Управним судом у Београду, у року од 30 дана од дана достављања решења странци.

**Решење доставити:** Горану Здравковићу, Градској управи за финансије, Градској управи за грађевинарство, Градској управи за органе Града и грађанска стања и архиви Градског већа Града Ниша.

Број: 1109-1/2024-03

У Нишу, 06.11.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**